Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymų dėl europos Parlamento ir Tarybos reglamento dėl tam tikrų fluorintų šiltnamio efektą sukeliančių dujų Europos Parlamento ir Tarybos direktyvos dėl teršalų, išmetamų iš motorinių transporto priemonių oro kondicionavimo sistemų, ir iš dalies keičiančios Tarybos direktyvą 70/156/EEB iš dalies keičianti(s) Komisijos pasiūlymą pagal EB sutarties 250 straipsnio 2 dalį /* KOM/2005/0713 galutinis - COD 2003/0189A - COD 2003/0189B */





[pic] | EUROPOS BENDRIJŲ KOMISIJA | Briuselis, 23.12.2005 KOM(2005) 713 galutinis 2003/0189A (COD)2003/0189B (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymų dėl EUROPOS PARLAMENTO IR TARYBOS REGLAMENTO dėl tam tikrų fluorintų šiltnamio efektą sukeliančių dujų EUROPOS PARLAMENTO IR TARYBOS DIREKTYVOS dėl teršalų, išmetamų iš motorinių transporto priemonių oro kondicionavimo sistemų, ir iš dalies keičiančios Tarybos direktyvą 70/156/EEB IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2003/0189A (COD)2003/0189B (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymų dėl EUROPOS PARLAMENTO IR TARYBOS REGLAMENTO dėl tam tikrų fluorintų šiltnamio efektą sukeliančių dujų EUROPOS PARLAMENTO IR TARYBOS DIREKTYVOS dėl teršalų, išmetamų iš motorinių transporto priemonių oro kondicionavimo sistemų, ir iš dalies keičiančios Tarybos direktyvą 70/156/EEB 1. Įvadas EB sutarties 251 straipsnio 2 dalies trečios pastraipos c punkte numatyta, kad Komisija pateikia savo nuomonę dėl Europos Parlamento per antrąjį svarstymą pasiūlytų pakeitimų. Toliau Komisija pateikia savo nuomonę dėl Parlamento pasiūlytų pakeitimų. 2. PAGALBINė INFORMACIJA Remiantis EB sutartyje nurodyta bendro sprendimo procedūra pasiūlymas KOM (2003) 492 (galutinis) buvo perduotas Europos Parlamentui ir Tarybai 2003 m. rugpjūčio 11 d. Europos ekonomikos ir socialinių reikalų komitetas pateikė nuomonę 2004 m. sausio 28 d. Europos Parlamentas pateikė nuomonę per pirmąjį svarstymą 2004 m. kovo 31 d. Atsižvelgdama į Europos Parlamento nuomonę ir remdamasi EB sutarties 251 straipsnio 2 dalimi, Taryba oficialiai priėmė bendrąją poziciją 2005 m. birželio 21 d. Komisijos komunikatas dėl bendrosios pozicijos buvo priimtas 2005 m. liepos 1 d., o Europos Parlamentas priėmė savo poziciją per antrąjį svarstymą 2005 m. spalio 26 d. 3. Pasiūlymų tikslas Pasiūlytuose reglamente ir direktyvoje įtraukti: i) teisės aktai, kuriais padedama mažinti fluorintų šiltnamio efektą sukeliančių dujų emisiją, kuriai taikomas Kioto protokolas – tai padės ES ir valstybėms narėms siekti Kioto protokolu nustatytų bei tolimesnių tikslų. ii) teisės aktai, kuriais taip pat palengvinamas vidaus rinkos veikimas. 4. Komisijos nuomonė dėl Europos Parlamento siūlomų pakeitimų Atsižvelgdamas į reglamentą, 2005 m. spalio 26 d. Europos Parlamentas pritarė 26 iš 45 pasiūlytų pakeitimų. Iš 26 priimtų pakeitimų Komisija gali visiškai pritarti 4 pakeitimams, iš dalies – 7 pakeitimams ir iš esmės – 8 pakeitimams. 7 priimti pakeitimai Komisijai yra nepriimtini. Komisija negali pritarti Europos Parlamento priimtam 1 direktyvos pakeitimui. 4.1 Reglamentas 4.1.1 Pakeitimai, kuriems Komisija pritarė 4.1.1.1 Visiškai priimtini pakeitimai 10 pakeitime pateikta teksto dalis apie tikslą ne tik sumažinti fluorintų šiltnamio efektą sukeliančių dujų emisiją, bet ir jos „išvengti“ – kaip numatyta su nuotėkiais susijusiame 3 straipsnyje. 13 pakeitime toliau plėtojamas ir patikslinamas hermetiškos sistemos apibrėžimas. 24 pakeitimas yra tik nuoroda į 23 pakeitimą, kuriam Komisija iš esmės pritaria. 29 pakeitime įtrauktas elementas apie būtinybę atsižvelgti į energijos vartojimo efektyvumą, įvertinant, ar nauji produktai ir įrenginiai, kuriuose yra šių dujų, turėtų būti uždrausti.Komisija mano, kad šie pakeitimai neprieštarauja dabartiniam tekstui, jį patobulina – palengvina reglamento įgyvendinimą ir padidina jo veiksmingumą. Todėl Komisija gali priimti šiuos pakeitimus. 4.1.1.2. Iš dalies priimtini pakeitimai 2 pakeitime (konstatuojamoji dalis) nurodyta, kad pavienės valstybės narės, turėdamos skirtingus įsipareigojimų pagal Kioto susitarimą pasidalijimo tikslus, turėtų sugebėti taikyti individualias priemones tiems tikslams pasiekti. Vis dėlto nenurodyta, kad tokios priemonės turi atitikti Sutarties ir reglamento nuostatas. Nauja 3a konstatuojamoji dalis priimtina tik tuo atveju, jei ji suformuluota taip: „(3a) Sprendimo 2002/358/EB II priede nustatyti skirtingi mažinimo tikslai pavienėms valstybėms narėms. Todėl valstybės narės privalo imtis Sutartį atitinkančių priemonių Kioto tikslams pasiekti.“ 11 pakeitimu į 1 straipsnį (taikymo sritis) įtraukta keletas paaiškinimų. Dauguma šių pakeitimų yra priimtini, tačiau būtų pageidautina išsaugoti žodį „tikrinimas“ vietoj pasiūlyto žodžių junginio „naudojimo būdų kontrolė“. Su šiuo klausimu susijęs tekstas siūlomas 17 pakeitimui skirtoje dalyje. 16 pakeitimo tekste, susijusiame su hermetiškai uždaromis grandinėmis, žodis „tikrinimas“ pakeistas žodžiu „kontrolė“, o žodis „įranga“ pakeistas žodžiu „grandinė“. Antroji dalis yra priimtina, tačiau Komisija pageidautų, kad būtų vartojamas žodis „tikrinimas“ vietoj žodžio „kontrolė“. Pasiūlytu tekstu, susijusiu su 17 pakeitimu, būtų galima išspręsti šią apibrėžimo problemą. 17 pakeitime žodžiai „tikrinami dėl galimo nuotėkio“ pakeisti žodžiais „kontroliuojami dėl galimo nuotėkio“, o netiesioginiai matavimo metodai apibūdinti tiksliau. Komisija negali pritarti pirmajai teksto daliai. Antrajai daliai būtų galima pritarti, pateikus naują formuluotę, o tekste galima būtų išspręsti klausimą dėl žodžio „tikrinimas“. „Šioje dalyje sąvoka „tikrinami dėl galimo nuotėkio“ reiškia, kad įrenginiai arba sistema pirmiausia tikrinami dėl nuotėkio naudojant tiesioginius matavimo metodus – pagrindinį dėmesį sutelkiant į tas sistemos dalis, iš kurių yra nuotėkio galimybė – arba netiesioginius matavimo metodus – pagrindinį dėmesį sutelkiant į fluorintų šiltnamio efektą sukeliančių dujų nuostolį rodančius eksploatavimo parametrus. Šį tikrinimą gali atlikti operatorius pagal 5 straipsnio taikomas nuostatas. “ 21 pakeitimu nuostatoje dėl ataskaitų teikimo į pagrindines taikymo kategorijas, kuriomis gamintojai ir importuotojai vadovausis rengdami savo ataskaitas, įtraukiami „tirpikliai ir gaisro gesinimo sistemos“ pagrindinėse taikymo kategorijose, kuriomis gamintojai ir importuotojai vadovausis savo pranešimuose. Komisija galėtų pritarti gaisro gesinimo sistemų įtraukimui, bet tirpiklių naudotojai tam nepritars, nes yra daugybė smulkių naudotojų, o gamintojai bei importuotojai turėtų didelių sunkumų rinkdami duomenis. 25 pakeitimu įtraukti keli žymėjimo nuostatų pakeitimai, ypač susiję su reikalavimu nurodyti poveikio visuotiniam atšilimui galimybę. Komisija gali pritarti šio pakeitimo esmei, tačiau mano, kad tai geriausia padaryti komitologijos tvarka. Toliau pateikiamas siūlomas tekstas: „Komisija nustato kaip geriausia žymėti įrangą ir produktus, kuriuose yra fluorintų šiltnamio efektą sukeliančių dujų, siekiant pateikti tokių produktų ir įrangos vartotojams visą su aplinkos apsauga susijusią informaciją, įskaitant eksploatavimo trukmės analizę. Praėjus dvejiems metams po šio reglamento įsigaliojimo, prireikus Komisija nustato, kokia turi būti tokiems produktams ir įrangai naudojama etiketė remiantis 11 straipsnio 2 dalyje nurodyta tvarka.“ 44 pakeitimo 1 pastraipoje nurodyta, kad valstybės narės turėtų skatinti ieškoti dujų, galinčių turėti didelį poveikį visuotiniam atšilimui, alternatyvų ir informuoti Komisiją apie draudimus. Komisija galėtų pritarti 1 pastraipos pirmajai daliai šiek tiek pakeitus jos formuluotę, tačiau nemano, kad reikėtų informuoti apie draudimus. Taikymo sričių, kurioms taikoma 2 pastraipa, sąrašas nėra būtinas ir todėl turėtų būti išbrauktas. „Nepažeisdamos Sutarties, ypač jos 87 straipsnio, valstybės narės siekia skatinti teikti į rinką įrangą, kurioje yra mažiau aplinkai kenkiančių fluorintų šiltnamio efektą sukeliančių dujų, atsižvelgdamos į kai kurių dujų energijos vartojimo efektyvumo naudą tam tikrais taikymo atvejais. “ 4.1.1.3. Iš esmės priimtini pakeitimai 3 pakeitime yra nauja konstatuojamoji dalis apie fluorintas šiltnamio efektą sukeliančias dujas, kurios gali turėti didelį poveikį visuotiniam atšilimui. Tai atitinka reglamento I priedo nuostatas, tačiau reikėtų naujos formuluotės, o tinkamas tekstas būtų toks: „(3b) Tam tikros fluorintos šiltnamio efektą sukeliančios dujos, kurioms taikomas Kioto protokolas ir šis reglamentas, gali turėti didelį poveikį visuotiniam atšilimui ir ilgai išlikti atmosferoje.“ 6 pakeitime yra nauja konstatuojamoji dalis, kurioje nurodyta, kad šio reglamento taikymas ir įgyvendinimas turėtų skatinti technologines naujoves. Šis pakeitimas gali būti priimtas, šiek tiek pakeitus formuluotę, kurioje pagrindinis dėmesys būtų skiriamas technologinėms naujovėms: „(6a)Šio reglamento taikymas ir įgyvendinimas turėtų skatinti technologines naujoves nuolat plėtojant labiau aplinkai tinkamas alternatyvias technologijas.“ 7 pakeitime yra nauja konstatuojamoji dalis, kurioje nurodyta, kad reglamentu neturėtų būti draudžiama valstybėms narėms išlaikyti ar taikyti griežtesnes apsaugos priemones. Šis pakeitimas yra panašus į 2 pakeitimą, o jame pasiūlytas tekstas būtų tinkamas 7 pakeitimui. 15 pakeitime terminas „grandinės“ pridėtas prie termino „įrenginiai“. „Grandinėje“ įtraukti visi įrangos, kurioje naudojamos fluorintos šiltnamio efektą sukeliančios dujos, elementai – tai įprastas terminas standartiniuose dokumentuose. Šiame kontekste prieš žodį „grandinės“ reikėtų pridėti žodį „ ypač “. 20 pakeitime reikalaujama, kad bendrovėms ir jų darbuotojams, kurie dalyvauja įrangos, kuriai taikomas šis reglamentas, priežiūros ir įrengimo veikloje, taip pat turėtų būti privalomi reikalavimai dėl sertifikavimo ir mokymo. Komisija iš esmės gali sutikti su tikslu įtraukti „įrengimą“, tačiau mano, kad tai nėra proporcinga mažiems kištukiniams lizdams įrenginiuose. „Priežiūra“ yra plati sąvoka – todėl atitinkama veikla galėtų būti apibūdinama terminu „aptarnavimas“. Siūlomas tekstas: „Bendrovėms ir jų darbuotojams, kurie dalyvauja 3 ir 4 straipsniuose nurodytos nejungiamos kištuku įrangos įrengimo veikloje arba dalyvauja aptarnaujant ar vykdant įrangos kontrolę...“ 22 pakeitime reikalaujama, kad kiekvienas stacionaraus įtaiso savininkas, nurodytas 3 straipsnio 2 dalies b ir c punktuose, turėtų iš atitinkamos kompetentingos institucijos kiekvienai įmontuotai sistemai gauti registracijos numerį. Būtų naudinga nurodyti, kad šis numeris turėtų būti naudojamas visuose 3 straipsnio 6 dalyje numatytuose registruojamuose duomenyse. „ Kiekvienas stacionaraus įtaiso savininkas, nurodytas 3 straipsnio 2 dalies b ir c punktuose, iš atitinkamos kompetentingos institucijos kiekvienai įmontuotai sistemai gauna registracijos numerį. Šis numeris naudojamas visuose 3 straipsnio 6 dalyje numatytuose registruojamuose duomenyse.“ 23 pakeitime reikalaujama, kad valstybių narių kompetentingos institucijos kas dvejus metus persvarstytų tipinį įrašų, nurodytų 3 straipsnyje, pavyzdį. Komisija galėtų tam pritarti, jei laikotarpis būtų pratęstas iki trejų metų. 43 pakeitime numatytas tam tikras termino, skirto nuotėkio detektoriui gaisro gesinimo sistemose įrengti, pratęsimas. Komisija galėtų tam pritarti, jei atidėjimo terminas būtų pratęstas dvejiems metams, neįtraukiant saugumo ir draudimo nuostatų, nes jos yra netiesiogiai įtrauktos, o ji nenori, kad tokie veiksniai dar labiau atidėliotų reglamento įgyvendinimą. 4.1.2. Komisijos atmesti pakeitimai 12 pakeitime numatytas kitas „pateikimo į rinką“ apibrėžimas anglų kalbos terminą „producer“ (liet. „gamintojas“) pakeičiant terminu „manufacturer“ (liet. „gamintojas“). Esamas apibrėžimas yra pakankamai aiškus ir daugiaprasmis, todėl jo nereikėtų keisti. 14 pakeitimu įtrauktas „stacionariojo“ įtaiso apibrėžimas. Komisija mano, kad šio pakeitimo formuluotė galėtų būti klaidinanti, todėl jis turėtų būti atmestas. 18 pakeitime žodis „tikrinimai“ pakeistas žodžių junginiu „kontrolės priemonės“. Šio pakeitimo atmetimas atitinka tuo pačiu klausimu išreikštą požiūrį dėl 16 ir 17 pakeitimų. 19 pakeitime nurodyta, kad valstybės narės palengvina surinktų fluorintų šiltnamio efektą sukeliančių dujų gabenimą per sieną sunaikinimo arba utilizavimo tikslais. Šis pakeitimas yra iš esmės priimtinas, tačiau kadangi fluorintos dujos bus įtrauktos į naująjį pasiūlytą reglamentą dėl atliekų vežimo, Komisija mano, kad nebūtina to įtraukti į šį reglamentą. 27 pakeitime reikalaujama, kad iki 2008 m. gruodžio 31 d. Komisija pateiktų teisės akto dėl transporto priemonių (išskyrus automobilius) mobilių oro kondicionavimo sistemų (MOKS) ir šaldymo sistemų, įrengtų transporto priemonėse, pasiūlymą. Komisija negali tam pritarti, nes ji turėtų pateikti pasiūlymą iki nustatytos datos nepriklausomai nuo jos techninių ir ekonominių įvertinimų rezultatų, o tai galėtų per daug suvaržyti Komisijos iniciatyvos teisę. 42 pakeitimu siekiama palengvinti Komisijos darbą, padidinti nacionalinių priemonių, susijusių su fluorintomis dujomis skaidrumą ir užtikrinti, kad pagal 176 straipsnį valstybės narės pateiktų pranešimus laiku. Komisija negali priimti šio pakeitimo, nes jau egzistuoja pranešimų apie nacionalines priemones sistema, o šis pakeitimas neduos papildomos naudos. 45 pakeitime teigiama, kad reglamentu valstybėms narėms nekliudoma toliau taikyti ar imtis griežtesnių apsaugos priemonių. 7 pakeitimas, kuriame pateikta ta pati mintis konstatuojamoje dalyje, buvo priimtas iš esmės. Vis dėlto šis pakeitimas susijęs su reglamento straipsniu. Kai kurios valstybės narės galėtų tuo pateisinti bet kokias griežtesnes priemones, net jei jos kenkia vidaus rinkai. Pakeitimas nėra priimtinas, nes Sutarties nuostatos yra taikomos tiesiogiai. 4.2 Direktyva 4.2.1. Pakeitimai, kuriems Komisija pritarė 4.2.1.1. Visiškai priimtini pakeitimai Nėra 4.2.1.2. Iš dalies priimtini pakeitimai Nėra 4.2 .1.3 Iš esmės priimtini pakeitimai Nėra 4.2.2. Komisijos atmesti pakeitimai 1 pakeitimu valstybėms narėms būtų leista skatinti oro kondicionavimo sistemų, kuriose yra naudojamos veiksmingos ir galinčios turėti nedidelį poveikį visuotiniam atšilimui dujos, įrengimą naudojant mokesčių lengvatas ir kitas paskatas. Šiuo pakeitimu nieko naujo į pasiūlymą neįtraukiama. Valstybės narės jau turi teisę teikti mokesčių lengvatas, jei jos atitinka valstybės pagalbos taisykles, ypač gaires dėl valstybės pagalbos aplinkos apsaugai ir Komisijos pranešimą apie valstybės pagalbos taisyklių taikymą priemonėms, susijusioms su tiesioginiu verslo apmokestinimu. Apie šias priemones turi būti pranešta Komisijai, ir jas reikia įvertinti kiekvienu konkrečiu atveju. 5. Išvada Pagal EB sutarties 250 straipsnio 2 dalį Komisija iš dalies pakeičia savo pasiūlymą, kaip išdėstyta pirmiau. Komisija norėtų pabrėžti, kad siekdama daryti teigiamą įtaką „taikinimo“ etapui, yra pasiruošusi ieškoti būdų kaip spręsti svarbius klausimus.